২০১৭-১৮ উত্তর কোরিয়া সংকট
গণমাধ্যমে মার্কিন গোয়েন্দাদের মূল্যায়ন অনুযায়ী উত্তর কোরিয়ার ক্ষেপণাস্ত্রের ভেতরে বসানোর উপযুক্ত ক্ষুদ্রাকৃতির পারমাণবিক বোমা সফলভাবে তৈরির খবর আসে যার প্রেক্ষিতে ২০১৭ সালের ৮ আগস্ট, রাষ্ট্রপতি ডোনাল্ড ট্রাম্প সাবধান করে দেন যে, উত্তর কোরিয়ার পারমাণবিক হামলার হুমকি "অদৃষ্টপূর্ব আগুন, উন্মত্ততা ও প্রকাশ্য ক্ষমতা প্রদর্শনের সম্মুখীন হবে।" ট্রাম্প উত্তর কোরিয়ার নেতা কিম জং উন-কে নিয়েও বলেন, "তিনি অস্বাভাবিকভাবে বেশি হুমকি দিচ্ছেন" ঘণ্টাখানেকের মধ্যেই উত্তর কোরিয়া সাড়া দেয় এবং ঘোষণা করে, তারা গুয়ামে অবস্থিত মার্কিন ঘাঁটিতে হামলা চালানোর বিষয়টি বিবেচনা করছে।
উত্তর কোরিয়ার জাতীয় পতাকা
উত্তর কোরিয়ার জাতীয় পতাকা ১৯৪৮ সালের ৮ই সেপ্টেম্বর তারিখ হতে প্রবর্তিত হয়। কমিউনিজমের প্রতীক লাল তারকাটি পতাকার মধ্যস্থলে সাদা বৃত্তের মধ্যে অবস্থিত। বৃত্তটি সম্ভবত কোরীয় সংস্কৃতির ইন-ইয়াং এর প্রতীক। শুরুতে উত্তর কোরিয়া জাপানী সাম্রাজ্য হতে স্বাধীনতা অর্জনের সময় দক্ষিণ কোরিয়ার মতো তাওবাদী ইন-ইয়াং চিহ্ন বিশিষ্ট পতাকা গ্রহণ করেছিলো, কিন্তু পরে সোভিয়েত ইউনিয়ন এর পতাকার আদলে বর্তমান পতাকা প্রবর্তন করে।